## Pravilnik o uvjetima ovlašćivanja pravnih osoba i servisa, o postupku ispitivanja i ovjeravanja, o tehničkim i mjeriteljskim zahtjevima za manometre, vakuumometre, manovakuumometre, mjerne pretvornike

### NN 142/2004 (14.10.2004.), Pravilnik o uvjetima ovlašćivanja pravnih osoba i servisa, o postupku ispitivanja i ovjeravanja, o tehničkim i mjeriteljskim zahtjevima za manometre, vakuumometre, manovakuumometre, mjerne pretvornike

# DRŽAVNI ZAVOD ZA NORMIZACIJU I MJERITELJSTVO

2517

Na
temelju članka 8. stavak 5., članka 16. stavak 3., članka 21. stavak 5., članka
41. stavak 4. i članka 46. stavak 2. Zakona o mjeriteljstvu (»Narodne novine«, broj
163/03. i 194/03.), ravnatelj Državnog zavoda za normizaciju i mjeriteljstvo
donosi

## PRAVILNIK

### O UVJETIMA OVLAŠĆIVANJA PRAVNIH OSOBA I SERVISA, O POSTUPKU ISPITIVANJA I OVJERAVANJA, O TEHNIČKIM I MJERITELJSKIM ZAHTJEVIMA ZA MANOMETRE, VAKUUMOMETRE,  MANOVAKUUMOMETRE, MJERNE PRETVORNIKE TLAKA, UREĐAJE ZA MJERENJE KRVNOG TLAKA I TLAKOMJERE ZA GUME

I.
OPĆE ODREDBE

Članak
1.

Ovim se
pravilnikom propisuju tehnički i mjeriteljski zahtje­vi za ovlašćivanje servisa
za pripremu za ovjeravanje manometara, vakuumometara, manovakuumometara,
mjernih pretvornika tlaka, uređaja za mjerenje krvnog tlaka i tlakomjera za
gume (u daljnjem tekstu: mjerila tlaka) i propisuju se uvjeti koje moraju
ispunjavati ovlaštene pravne osobe za ovjeravanje ovih mjerila.

Ovim se
pravilnikom propisuju tehnički i mjeriteljski zahtje­vi za mjerila tlaka,
postupak ispitivanja, ovjeravanja i označivanja mjerila tlaka, te sadržaj
ispitnog izvješća i druge dokumentacije.

Članak
2.

Ovlaštene
pravne osobe u smislu ovoga pravilnika mogu ovjeravati zakonita mjerila tlaka,
ispitivati usklađenost mjerila tlaka s propisima, provoditi službena mjerenja i
voditi evidenciju ovjerenih zakonitih mjerila tlaka.

Ovlaštene
pravne osobe u smislu ovoga pravilnika ne smiju obavljati popravke
(servisiranje) mjerila.

Članak
3.

Ovlašteni
servis pregledava, popravlja i ispituje mjerila tlaka radi pripreme za
ovjeravanje, a Državni zavod za normizaciju i mjeriteljstvo (u daljnjem tekstu:
Zavod) ili ovlaštena pravna osoba ovjerava mjerila tlaka.

Članak
4.

Priprema
mjerila tlaka za ovjeravanje u smislu ovoga pravil­nika podrazumijeva pregled,
popravak mjerila (servisiranje) tlaka po potrebi, pripremu mjerila tlaka za
postavljanje na uređaj za ispitivanje mjerila tlaka (primjerice tlačnu vagu,
tlačnu crpku s mjernim pretvornicima tlaka i druge slične uređaje), pripremu
uređaja za ispitivanje mjerila tlaka, ispitivanje mjerila tlaka, tj. provjeru
mjeriteljskih značajki mjerila tlaka te pisanje izvješća o ispitivanju mjerila
tlaka.

II.
TEHNIČKI I MJERITELJSKI ZAHTJEVI KOJE MORA ISPUNITI OVLAŠTENA PRAVNA OSOBA ILI
OVLAŠTENI SERVIS

Članak
5.

Ovlaštena
pravna osoba ili ovlašteni servis mora ispuniti zahtjeve propisane zakonom i
zahtjeve koji se odnose na:

1.
opremu za ispitivanje mjerila tlaka

2.
prostorije za ispitivanje mjerila tlaka

3.
radnike

4.
propisanu dokumentaciju.

Članak
6.

Potrebna
oprema za ispitivanje mjerila tlaka je:

1.
Etalon tlaka, primjerice tlačna vaga, precizni manometar, tlačna crpka
(hidraulička i/ili pneumatska) s mjernim pretvornikom tlaka ili koji drugi odgovarajući
etalon tlaka, ovisno o vrsti mjerila tlaka za koje se traži ovlaštenje. Etalon
mora biti umjeren ili ovjeren.

Za
tlakomjere za mjerenje krvnog tlaka može se koristiti referentno (etalonsko)
mjerilo tlaka (manometar) ili tlačna vaga s utezima s najvećim mjernim otklonom
od 0,8 mm Hg ili 0,1 kPa. Za referentna mjerila tlaka (manometre) s pokaznom
ljestvicom dovoljno je da ljestvica ima razlučivost od 0,1 mm Hg.

2.
Zaporni sat (štoperica) s najvećim mjernim odmakom od 1% od vremena čekanja (za
tlakomjere za krvni tlak).

3.
Uređaj (napravu) za zadavanje tlaka npr. ručnu crpku s ispusnim ventilom (za
tlakomjere za krvni tlak).

4.
Čvrste metalne posude obujma 500 ml odnosno 100 ml (za tlakomjere za krvni
tlak).

5. Posude za prihvat i čuvanje istekle žive.

6. Kontrolni termometar (punjen živom) za mjerenje
temperature zraka radnog okoliša mjernog područja od 0 şC do +35 şC kojemu najmanji podjeljak
pokazuje najviše 0,5 şC. Kontrolni termometar mora biti umjeren ili
ovjeren.

7. Uređaj za mjerenje relativne vlažnosti zraka.

8. Potreban pribor i alat za pregled, popravak i
ispitivanje mjerila tlaka, kao što su primjerice razni nastavci, spojni
elementi, adapteri, ključevi i slično.

Članak 7.

Ovlaštena pravna osoba i/ili ovlašteni servis treba
biti opremljen osobnim računalom (PC) s mogućnošću spajanja na internet i
povezivanja na bazu podataka Zavoda.

Članak 8.

Ovlaštena pravna osoba ili ovlašteni servis mora
imati radnu prostoriju za ispitivanje mjerila tlaka koja mora ispunjavati ove
uvjete:

1. mora biti čista, suha i dovoljno prostrana za
neometano ispitivanje i ovjeravanje mjerila tlaka

2. mora biti dovoljno prostrana za smještaj potrebne
opreme

3. mora biti zaštićena od izravna sunčeva utjecaja

4. u prostoriji i njezinoj okolici izvori vibracija
ne smiju utjecati na točnost mjerenja

5. mora imati namještaj za smještaj mjerila tlaka
koja se ispituju

6. mora imati namještaj za smještaj mjerila tlaka
koja su ovjerena

7. u prostoriji mora biti kontrolni termometar za mjerenje
temperature zraka radnog okoliša mjernog područja od 0 şC do 35 şC kojemu najmanji podjeljak
pokazuje najviše 0,5 şC.

8. mora imati dnevnu i električnu rasvjetu.

Članak 9.

Temperatura radnog okoliša u prostoriji za vrijeme
ispitivanja mjerila tlaka mora biti u granicama od 18 şC do 25 şC.

Članak 10.

Izvori grijanja prostorije za ispitivanje mjerila
tlaka moraju biti najmanje 1,5 m udaljeni od opreme, tj. od mjesta gdje se obav­lja
ispitivanje mjerila tlaka i moraju omogućiti ujednačeno zagrijavanje prostorije
za ispitivanje mjerila tlaka.

Članak 11.

Ovlaštena pravna osoba mora imati najmanje dva
ovlaštena mjeritelja koji obavljaju poslove ispitivanja i ovjeravanja mjerila
tlaka.

Radnici iz stavka 1. ovoga članka moraju imati
najmanje SSS tehničkog smjera i 3 godine radnog iskustva na poslovima
ispitivanja mjerila tlaka i moraju poznavati propise o postupcima i metodama
ispitivanja mjerila tlaka, te imati uvjerenje o položenom stručnom ispitu.

Ako radnik nema položen stručni ispit iz stavka 2.
ovoga članka, ispit mora položiti u roku godine dana od dana donošenja
rješenja.

Članak 12.

Ovlašteni
servis mora imati najmanje dva radnika koji obav­ljaju poslove pripreme za
ovjeravanje mjerila tlaka.

Radnici
iz stavka 1. ovoga članka moraju imati najmanje SSS tehničkog smjera i 3 godine
radnog iskustva na poslovima ispitivanja, proizvodnje ili servisiranja mjerila
tlaka, ili KV tehničke struke i najmanje 4 godine radnog iskustva na poslovima
ispitivanja, proizvodnje ili servisiranja mjerila tlaka, te moraju poznavati
propise o postupcima i metodama ispitivanja mjerila tlaka.

Članak
13.

Ovlaštena
pravna osoba ili ovlašteni servis mora imati ovu dokumentaciju:

1.
preslik registracijskog akta (za pravnu osobu)

2. preslik
rješenja o obrtu i presliku obrtnice (za fizičke osobe)

3.
preslik radnih knjižica zaposlenih osoba (za pravne osobe i servis)

4.
propise iz područja ispitivanja i ovjeravanja mjerila tlaka

5.
naputak proizvođača o korištenju opreme za ispitivanje

6. o
održavanju i praćenju ispravnosti opreme za ispitivanje

7. o
zahtjevima za ovjeravanje mjerila tlaka, izvješća o ispitivanju mjerila tlaka i
dr.

8.
preslike rješenja o odobrenju tipa mjerila za mjerila tlaka koja se ovjeravaju
kod pravne osobe ili servisa

9.
popis opreme za ispitivanje s tehničkim podacima i datumima ovjeravanja i/ili
umjeravanja i ovjernice i/ili potvrde o umjeravanju za svako mjerilo i/ili
etalon koje je sastavni dio ove opreme.

Članak
14.

Ovlaštena
pravna osoba ili ovlašteni servis tijekom svog rada može:

1. ovjeravati mjerila tlaka koja imaju valjano
rješenje o odobrenju tipa mjerila, sukladno odobrenom postupku ispitivanja
mjerila tlaka (za pravne osobe)

2. pripremati za ovjeravanje i ispitivati mjerila
tlaka koja imaju valjano rješenje o odobrenju tipa mjerila, sukladno odobrenom
postupku ispitivanja mjerila tlaka (za servise)

3. obavijestiti Zavod o svakoj promjeni koja bi mogla
utjecati na osposobljenost pravne osobe ili servisa da ispuni uvjete propisane
ovim pravilnikom, te koristiti samo opremu za ispitivanje mjerila tlaka s
važećom ovjernicom, potvrdom o umjeravanju ili potvrdom o sukladnosti

4. dostavljati Zavodu izvješća o ovjerenim mjerilima
tlaka najmanje dva puta godišnje (za pravne osobe)

5. dostavljati Zavodu popis svojih etalona s valjanom
ovjernicom ili potvrdom o umjeravanju najmanje jednom godišnje

6. najmanje jednom godišnje sudjelovati u
usporedbenim ispitivanjima na zahtjev Zavoda.

Članak 15.

Postupci ispitivanja i ovjeravanja, tehnički i
mjeriteljski zah­tjevi na mjerila tlaka, te način označivanja mjerila tlaka
pripremljenih za ovjeravanje, sadržaj ispitnog izvješća i druge pot­rebne
dokumentacije nalaze se u prilogu ovog pravilnika i njegov su sastavni dio.

Mjerila tlaka se mogu ispitivati pri normalnim i
nazivnim uvjetima, a ispitivanje mjerila tlaka obavlja se etalonom tlaka čija
mjerna pogrješka nije veća od 1/2 do 1/4 vrijednosti najveće dopuštene
pogrješke propisane za to mjerilo.

Obrazac
o ispitivanju mjerila tlaka je u prilogu 4., 5. i 6. ovoga pravilnika.

Ovlaštena
pravna osoba ili ovlašteni servis mora izvješća o ispitivanju čuvati na
elektroničkom mediju ili u tiskanom obliku najmanje 3 godine od dana izdavanja
izvješća.

III.
PRIJELAZNE I ZAVRŠNE ODREDBE

Članak
16.

Ovlaštenoj
pravnoj osobi koja ispunjava uvjete propisane ovim pravilnikom izdaje se
rješenje o ovlaštenju koje važi najdulje 3 (tri) godine od dana njegove
pravomoćnosti.

Članak 17.

Ovlaštenom servisu koji ispunjava uvjete propisane
ovim pravilnikom izdaje se rješenje koje važi najdulje 3 (tri) godine od dana
njegove pravomoćnosti.

Članak 18.

Danom stupanja na snagu ovoga pravilnika prestaje
važiti:

a. Pravilnik o uvjetima za potvrđene mjeriteljske
laboratorije za servisiranje i pripremanje za ovjeravanje manometara, vakuumometara
i manovakuumometara (»Narodne novine« br. 60/01.)

b. Pravilnik o uvjetima kojima moraju udovoljavati
pot­vr­đeni mjeriteljski laboratoriji za ovjeravanje tlakomjera za mje­renje
krvnog tlaka (»Narodne novine« br. 29/02.)

c. Pravilnik o mjeriteljskim zahtjevima za manometre,
vakuumometre i manovakuumometre (»Narodne novine« br. 18/02.)

d. Pravilnik o mjeriteljskim zahtjevima za uređaje
kojima se mjeri krvni tlak (»Narodne novine« br. 18/02.)

e. Pravilnik o mjeriteljskim zahtjevima za tlakomjere
za gume (»Narodne novine« br. 9/02.)

Članak 19.

Pravne ili fizičke osobe koje su do dana stupanja na
snagu ovoga pravilnika obavljale poslove potvrđenoga mjeriteljskog
laboratorija, dužne su ispuniti uvjete propisane ovim pravilnikom u roku od
godine dana od dana stupanja na snagu ovog pravilnika.

Članak 20.

Ovaj pravilnik stupa na snagu osmoga dana od dana
objave u »Narodnim novinama«.

Klasa:
011-02/04-07/9

Urbroj:
558-03/7-04-1

Zagreb, 23.
rujna 2004.

Ravnatelj
Državnog zavoda za normizaciju
i mjeriteljstvo
**dr****.
sc****. Marijan Andrašec, dipl. ing.,** v. r.

if !supportEmptyParas endif

Prilog pravilniku br.
1:

I. TEHNIČKI I MJERITELJSKI
ZAHTJEVI I POSTUPAK ISPITIVANJA I OVJERAVANJA MANOMETARA, VAKUUMOMETARA,
MANOVAKUUMOMETARA I MJERNIH PRETVORNIKA TLAKA

1.
Pojmovi i definicije

 1. *referentni tlak* jest barometarski tlak
(apsolutni atmosferski tlak) na mjestu mjerenja

 2. *pretlak* jest tlak
veći od referentnog tlaka, s korištenjem referentnog tlaka kao početne točke
mjerenja

 3. *potlak* *(vakuumski tlak)* jest tlak manji
od referentnog tlaka, s korištenjem referentnog tlaka kao početne točke
mjerenja

 4. *stalni tlak* jest tlak koji se ne mijenja ili
koji se kontinuirano mijenja brzinom koja ne prelazi 1% od zbroja granica
mjernog područja mjerila tlaka u sekundi, pri čemu ukupna promjena tlaka u
minuti ne prelazi 5% od zbroja granica mjernog područja

 5. *promjenjivi tlak* jest tlak koji se povećava
ili smanjuje bilo po kojem zakonu periodičnosti ili neperiodičnosti, brzinom
čija je vrijednost između 1% i 10% od zbroja granica mjernog područja mjerila
tlaka, u sekundi

 6. *normalni uvjeti* jesu uvjeti kojima moraju
udovoljavati mjerila tlaka pri upotrebi i to:

a. da je brojčanik mjerila
postavljen vertikalno

b. da lagana i kontinuirana promjena
tlaka isključuje utjecaj sile inercije

c. da temperatura mjerila i okoline
bude 20 oC ± 1 oC s razlikom
koja ne uzrokuje promjenu u pokazivanju veću od 1/5 najveće dopuštene pogreške

d. da ne postoje vibracije ili
potresi. Ako postoje lakše vibracije ili potresi, oni ne smiju izazvati
amplitude u oscilaciji kazaljke koje premašuju 1/10 podjeljka

e. da bude isključen utjecaj
statičkog tlaka stupca tekućine (ako tlak prenosi neka tekućina) na mjerilo

f. da se etalon i mjerilo nalaze na
istoj razini, tj. da razlika visina na kojoj su smješteni bude ništica.

7. *nazivni uvjeti* jesu uvjeti
upotrebe mjerila koji se uglavnom odnose na:

a. radni položaj mjerila u kojem
brojčanik nije vertikalan

b. temperaturu mjerila i okoline
koja se razlikuje od 20 oC ± 1 oC

c. statički tlak stupca tekućine koji
je uzet u obzir pri ispitivanju mjerila

d. razliku visina na kojoj su
smješteni etalon i mjerilo

 8. *najveća dopuštena
pogrješka pri upotrebi mjerila* jest najveća dopuštena pogrješka pokazivanja
mjerila u upotrebi uz normalne ili nazivne uvjete

 9. *najveća dopuštena
pogrješka* pri prvom ovjeravanju jest najveća dopuštena pogrješka pri
ovjeravanju novih i popravljenih mjerila uz normalne ili nazivne uvjete

10. *oznaka razreda točnosti
mjerila (K)* jest broj koji označava apsolutnu vrijednost najveće dopuštene
pogrješke pri upotrebi mjerila, izražene u postocima za cijelo mjerno područje
mjerila tlaka

11. *mjerni odmak (varijacija)
pokazivanja mjerila tlaka* jest razlika u pokazivanju mjerila pri opadanju
tlaka i pri povećanju tlaka za određeni izmjereni tlak (srednja vrijednost) i
pripadajuće očitane vrijednosti koju pokazuje etalon (Mod = Msr – pe).

Apsolutna pogreška: Pa = Xmj - Xp

Relativna pogreška: Prel = Xmj - Xp / Xp

Rel. pogreška izraž. u postocima (%): Prel% = (Xmj - Xp) · 100 / Xp

Xmj  je izmjerena vrijednost mjerne veličine

Xp   je prava vrijednost mjerne veličine

Gm  je gornja granica mjernog područja (domet)

Vmax     je najveća dopuštena pogrješka

Pa je apsolutna pogrješka tj. najveća (granična)
pogrješka u odnosu na gornju granicu mjernog područja (domet) izražena u
mjernim jedinicama

Umjesto Pa (apsolutne
pogrješke) koja je jednaka Pa = Xmj - Xp uzima se u
praksi Mod (mjerni odmak ili varijacija) jer se umjesto prave
vrijednosti Xp (koju ne znamo) uzima očitanje mjerne vrijednosti etalona
pe.

Mod = Msr – pe , gdje je

Msr = (M1 + M2) / 2

2.
Tehnički i mjeriteljski zahtjevi

Mjerila se svrstavaju u ove razrede točnosti: manji od 0,1;
0,1; 0,2; 0,3; 0,6; 1,0; 1,6; 2,5 i 4,0.

Stabilnost mjeriteljskih svojstava mjerila pri upotrebi
osigurava se udovoljavanjem ovim uvjetima:

1. Mjerila tlaka moraju u trajanju od šest sati izdržati
djelovanje predtlaka koji je jednak gornjoj granici mjerenja.

2. Mjerila tlaka moraju u trajanju
od 15 minuta izdržati djelovanje predtlaka koji premašuje gornju granicu
mjerenja za vrijednosti navedene u tablici 1:

if !supportEmptyParas endif

Tablica 1:

|  |  |
| --- | --- |
| Gornja granica mjerenja u bar | Ispitivani tlak u postocima  od gornje granice mjerenja |
| do 600 | 110 |
| više od 600 do 10000 | 105 |

Nakon vraćanja tlaka na ništicu i držanja mjerila bez tlaka u
trajanju od jednog sata, najveće dopuštene pogreške mjerenja i mjerni otklon
(varijacije) pokazivanja mjerila ne smiju prema­šivati vrijednosti navedene u
tablici 3. ovog priloga.

3. Mjerila moraju izdržati tlak koji
se lagano mijenja od 20% – 40% do 60% – 80% u odnosu prema gornjoj granici
mjerenja s učestalošću koja ne premašuje 60 oscilacija u minuti prema tablici
2:

if !supportEmptyParas endif

Tablica 2:

|  |  |  |
| --- | --- | --- |
| Gornja granica | Granice oscilacija u postocima | Broj |
| mjerenja u bar | od gornje granice mjerenja | oscilacija |
| od 100 | od 30 do 70 | 15.000 |
| od 100 do 600 | od 40 do 60 | 10.000 |
| od 600 do 1600 | od 40 do 60 | 5.000 |
| od 1600 do 10.000 | od 40 do 60 | 1.000 |

Nakon držanja mjerila bez tlaka u trajanju od jednog sata
najveće dopuštene pogrješke mjerenja i mjerni otklon (varijacije) pokazivanja
mjerila ne smiju premašivati vrijednosti navedene u tablici 3. ovog priloga.

U normalnim uvjetima mjerila se ne
smiju upotrebljavati:

1. pri mjerenju pretlaka:

a. iznad 3/4 gornje granice
mjerenja, ako je tlak stalan i ne premašuje 1000 bara

b. iznad 2/3 gornje granice
mjerenja, ako je tlak promjenjiv i ne premašuje 1000 bara

c. iznad 2/3 gornje granice mjerenja, ako je tlak stalan, a
jednak je ili veći od 1000 bara

d. iznad 1/2 gornje granice mjerenja, ako je tlak promjenjiv
a jednak je ili veći od 1000 bara.

2. Pri mjerenju vakuumskog tlaka na gornjoj granici mjerenja.

Mjeriteljska svojstva mjerila ne smiju se mijenjati pri
transportu mjerila. Pri transportu, zapakirana mjerila moraju izdržati:

1. temperaturu okoline od – 20 oC do + 50 oC u trajanju
od šest sati, mjereno na svakoj od tih temperatura.

2. potresanje s ubrzanjem od 30 m/s2 i
frekvencije od 80 do 120 udaraca u minuti, u trajanju od dva sata.

Nakon izlaganja mjerila uvjetima
transporta (temperaturama i potresanjima) iz stavka 1. ovoga članka, najveće
dopuštene pog­rješke mjerenja i mjerni odmaci (varijacije) pokazivanja mje­rila
ne smiju prelaziti vrijednosti navedene u tablici 3. ovoga priloga.

Mjerila moraju zadržati svoja tehnička i mjeriteljska
svojstva u ovim uvjetima upotrebe:

1. Kad su postavljena u zatvorenim prostorijama koje se
zagrijavaju i u kojima nema prašine

2. Pri mjerenju tlaka neagresivnog sredstva

3. Ako je temperatura okoline u kojoj se nalazi sredstvo za
prijenos tlaka između 0 oC i 60 oC

4. Pri djelovanju vlage do 80% relativne vlažnosti

5. Pri vibracijama i potresanjima koji ne dovode kazaljku u
oscilaciju iznad 1/10 apsolutne vrijednosti najveće dopuštene pog­rješke.

Kućište mjerila, pri uvjetima upotrebe mjerila mora zaštititi
mjerni mehanizam i ljestvicu od prodiranja prašine i vlage te od udaraca i
oštećenja.

Mjerila za posebnu namjenu moraju
zadržati svoja mjeriteljska svojstva u ovim uvjetima upotrebe:

1. Pri mjerenju tlaka ljepljivoga i
agresivnog sredstva

2. Pod djelovanjem potresanja,
vibracija i naglih udaraca tlaka

3. Na niskim temperaturama (do – 50 oC)

4. Pod djelovanjem vode, pri visokoj
koncentraciji prašine i pri djelovanju vlažnosti veće od 80%

5. Na slobodnom prostoru, u
agresivnoj atmosferi.

Kod manometara, manovakuumometara i
vakuumometara mora vrh kazaljke pokrivati od 1/10 do 9/10 duljine najkraćih
podjelnih crta brojčanika. Vrh kazaljke mora imati oblik istokračnog trokuta
čija osnovica ne premašuje širinu najuže podjelne crte i čiji kut na vrhu ne
premašuje 600. Za mjerila razreda točnosti 0,6 i manje, vrh kazaljke
mora imati oblik noža koji je postavljen okomito na ravninu podjele i čija
širina premašuje širinu najuže podjelne crte.

Vrh kazaljke može imati i drugi
oblik ako on osigurava točnost očitavanja koja odgovara pogrješci koja ne
premašuje 1/5 granice najveće dopuštene mjerne pogrješke.

Mjerila mogu imati mehanizam za
korekciju pokazivanja preko promjene položaja kazaljke u odnosu prema
brojčaniku.

Vrijednost svakog podjeljka mora
biti predstavljena u obliku 1 x 10n ili 2 x 10n ili 5 x 10n pri tome
ona mora biti što je moguće bliža vrijednosti najveće dopuštene pogrješke pri upotrebi
mjerila, gdje je n cijeli broj – pozitivan, negativan ili nula.

Širina podjeljka ne smije biti manja od 1 mm.

Širine podjeljka linearne ljestvice ne smiju se međusobno
razlikovati više od 1/5 širine najmanjeg podjeljka.

Širina podjelne crte ne smije biti veća od 1/5 širine
podjeljka.

Najmanje četiri podjelne crte moraju biti obilježene
brojevima s tim što se obilježava najmanje svaka deseta podjelna crta, osim ako
svaka deseta podjelna crta nije osobito istaknuta svojom duljinom.

Brojevi kojima su obilježene podjelne crte moraju neposredno
izražavati veličinu izmjerenog tlaka bez primjene faktora množe­nja.

3.
Granice dopuštenih pogrješaka

1. Pri prvom ovjeravanju odnosno ovjeravanju novih i poprav­ljenih
mjerila (prva ovjera) iznose granice dopuštenih pogrješaka 0,8 x (±K), gdje je
K razred točnosti mjerila tlaka i izražava relativnu pogrešku mjerenja izraženu
u postocima za cijelo mjerno područje.

2. Pri redovnoj ovjeri mjerila u upotrebi iznose granice
dopuš­tenih pogrješaka:

1,0 x (±K).

3. Mjerni odmaci (varijacija) pokazivanja mjerila tlaka ne
smiju premašivati apsolutnu vrijednost najvećih dopuštenih pogrješaka.

4. Pri atmosferskom tlaku kazaljka mjerila (kod manometara,
manovakuumometara i vakuumometara) treba se zaustaviti na podjelnoj crti koja
označuje točku ništice ili u granicama koje odgovaraju najvećoj dopuštenoj
pogrješki.

Granice dopuštenih pogrješaka (GDP)
za mjerila tlaka i njihove razrede točnosti iskazane su u tablici 3.

if !supportEmptyParas endif

Tablica 3: Granice
dopuštenih pogrješaka (GDP)

|  |  |  |
| --- | --- | --- |
| Razred | Granice dopuštenih pogrješaka (%) | |
| točnosti | pri prvom ovjeravanju | pri redovnom ovjeravanju |
| 0,1 | ±0,08 | ±0,10 |
| 0,2 | ±0,16 | ±0,20 |
| 0,3 | ±0,24 | ±0,30 |
| 0,6 | ±0,48 | ±0,60 |
| 1,0 | ±0,80 | ±1,00 |
| 1,6 | ±1,28 | ±1,60 |
| 2,5 | ±2,00 | ±2,50 |
| 4,0 | ±3,20 | ±4,00 |

Najveća dopuštena pogrješka iznosi:

Vmax(bar) = b x (±K) x Gm / 100

Gm za manometre je vrijednost gornje granice mjerenja
izražena u (bar)

Gm za manovakuumometre je apsolutna vrijednost zbroja gornje
i donje granice mjerenje izražena u (bar)

Vmax (bar) = 0,8 x (±K) x Gm / 100 (pri
prvom ovjeravanju tj. ovjeravanju novih i popravljenih mjerila)

Vmax (bar) = 1,0 x (±K) x Gm / 100 (pri
redovnom ovjeravanju mjerila)

b = 0,8 pri prvom ovjeravanju tj. ovjeravanju novih i
popravljenih mjerila

b = 1,0 pri redovnom ovjeravanju mjerila

4.
Natpisi i oznake

Natpisi i oznake moraju biti napisani na hrvatskom jeziku,
latiničnim pismom.

Mjerila moraju imati natpise i oznake, jasno vidljive,
čitljive i neizbrisive u uobičajenim uvjetima uporabe.

Na brojčaniku mjerila ili na kućištu pokaznog uređaja
potrebno je obvezno napisati sljedeće podatke:

       1.   oznaku mjerne jedinice

       2.   oznaku razreda točnosti

       3.   znak »manje« (»-«) na vakuumometrima i na vakuumskom
dijelu manovakuumometara.

Na brojčaniku mjerila koja su
namijenjena za mjerenje tlaka tekućina, para ili plinova čija svojstva
zahtijevaju osobitu pozornost mora biti naznačeno sredstvo za prijenos tlaka
čija je uporaba zabranjena.

Na brojčaniku ili na kućištu mjerila
potrebno je obvezno napisati sljedeće podatke:

       1.   naziv ili znak proizvođača

       2.   tvornički ili serijski broj (tekući broj
proizvodnje)

       3.   godina proizvodnje

       4.   nazivne uvjete uporabe, ako se razlikuju od
normalnih uvjeta

Na brojčaniku mjerila (kod manometara, manovakuumometara i
vakuumometara) mogu se ispisati i dopunske podjele i znaci koji prelaze širinu
podjelnih crta predviđenih ovim prilogom i to:

1. zbog obilježavanja intervala dopuštenog otklona vrha
kazaljke od podjelne crte ništice

2. zbog obilježavanja radnoga mjernog područja

3. zbog utjecaja dodatnog tlaka koji uzrokuje stupac tekućine
što ih prenosi tlak na mjerilo

4. zbog eventualnog daljinskog očitavanja.

5.
Ispitivanje i ovjeravanje

I. Ispitivanje manometara, vakuumometara, manovakuumometara i
mjernih pretvornika tlaka razreda točnosti 1,0; 1,6; 2,5 i 4,0 obav­lja se
putem etalona čija mjerna pogrješka nije veća od 1/4 vrijednosti najveće
dopuštene pogrješke propisane za to mjerilo.

II. Ispitivanje manometara, vakuumometara,
manovakuumometara i mjernih pretvornika tlaka razreda točnosti 0,1; 0,2; 0,3 i
0,6 obavlja se putem etalona čija mjerna pogrješka nije veća od 1/3 vrijednosti
najveće dopuštene pogrješke propisane za to mjerilo.

III. Ispitivanje manometara, vakuumometara,
manovakuumometara i mjernih pretvornika tlaka razreda točnosti manjih od 0,1
obavlja se putem etalona čija mjerna pogrješka nije veća od 1/2 vrijednosti
najveće dopuštene pogrješke propisane za to mjerilo.

1.Najprije se vanjskim tj. vizualnim pregledom mjerila
utvrđuje jesu li ispunjeni svi uvjeti glede natpisa i oznaka, svojstava
konstrukcije, kao i jesu li uočljiva eventualna oštećenja ili nedostaci.

2.Zatim se obavi spajanje etalona i mjerila te prekontrolira
jesu li mjerilo i etalon ispravno spojeni i brtve li svi spojevi

3.Kazaljka na ispitivanom mjerilu tlaka dovodi se u položaj
ništice.

4. Zatvara se odzračni
ventil.

5. Počinje se zadavati
tlak i to:

Zadavanje tlaka obavlja se na ovaj
način:

a. Kod mjerila razreda točnosti 1,6;
2,5 i 4 po 1/5 ili manje od deklarirane vrijednosti mjernog područja na
brojčaniku odnosno pokaznom uređaju.

b. Kod mjerila razreda točnosti
manjeg od 0,1; 0,1; 0,2; 0,3; 0,6 i 1,0 po 1/10 ili manje od deklarirane
vrijednosti mjernog područja na brojčaniku odnosno pokaznom uređaju.

c. Zadavanje
tlaka se obavlja u najmanje 3, 5 ili 10 mjernih točaka mjernog područja mjerila
(uključivši ništicu) kako je to prikazano u tablici 4 pri čemu se bilježe
izmjerene vrijednosti. Nakon dostizanja gornje vrijednosti mjernog područja
mjerila tlak se generira za oko 10% iznad te vrijednosti.

if !supportEmptyParas endif

Tablica 4: Broj mjernih
točaka pri zadavanju tlaka za mjerila različitih razreda točnosti

|  |  |  |
| --- | --- | --- |
| Redni | Manometar razreda točnosti | Najmanji broj |
| broj | if !supportEmptyParas endif | mjernih točaka |
| 1. | manji od 0,1; 0,1; 0,2; 0,3; 0,6 | 10 |
| 2. | 1,0; 1,6; 2,5 | 5 |
| 3. | 4,0 | 3 |

d. Počinje se sa smanjenjem tlaka, a ispitivanje manometra se
obavlja u istim točkama u kojima se obavljalo pri zadavanju tlaka kako bi se dobio
podatak o eventualnim mrtvim hodovima mehanizma, tj. histerezi ispitivanog
mjerila pri čemu mjerni odmak (varijacija) mora biti unutar apsolutnih
vrijednosti dopuštenih granica pogrješaka.

e. Izmjerene vrijednosti se bilježe
tako da se očitana vrijednost na brojčaniku bilježi u trenutku dok je sustav
etalon – mjerilo tlaka na referentnom tlaku.

Kad su dobiveni rezultati
ispitivanja, pristupa se ispunjavanju izvješća o ispitivanju.

f. Podaci o mjerilu, etalonu,
izmjerenim veličinama i odstupanjima mjerila kako uzlazno u najmanje 4, 5
odnosno 10 točaka, ovisno o razredu točnosti, tako i silazno, te mjernom odmaku
(varijaciji) unose se u izvješće o ispitivanju.

g. Nakon toga zaključujemo iz
zapisanih podataka u izvješću o ispitivanju da li mjerilo ima iznose mjernih
odmaka unutar ili izvan dopuštenih granica pogrješaka.

h. Ako mjerilo zadovoljava tj. ako su mjerni odmaci unutar
granica dopuštenih pogrješaka za odgovarajući razred točnosti ispitivanog
manometra, stavlja se na propisano mjesto na manometru godišnji ovjerni žig u
obliku naljepnice, stranci se izdaje izvješće o ispitivanju, a na zahtjev
stranke se izdaje propisno popunjena ovjernica.

i. Ako mjerilo ne zadovoljava tj. mjerni odmak ili mjerni
odmaci su veći od granica dopuštenih pogrješaka, stranci se izdaje iz­vješće o
ispitivanju u kojem mora pisati da predmetno mjerilo ne zadovoljava, a na
mjerilo se ne smije staviti godišnji ovjerni žig u obliku naljepnice. Na
zahtjev stranke mora se izdati rješenje o uskrati ovjere.

Prilog br. 2:

II.
TEHNIČKI I MJERITELJSKI ZAHTJEVI I POSTUPAK ISPITIVANJA I OVJERAVANJA
TLAKOMJERA ZA GUME

1.
Opći pojmovi i definicije

Pod tlakomjerima za gume razumijevaju se uređaji koji služe
za mjerenje i napuhavanje tlaka u gumama motornih i priključnih vozila.

2.
Tehnički i mjeriteljski zahtjevi

Tehnički i mjeriteljski zahtjevi za tlakomjere za gume
navedeni su u prilogu br. 1 točka 2. ovoga pravilnika.

3.
Granice dopuštene pogrješke

Granice dopuštenih mjernih pogrješaka
za tlakomjere za gume što se upotrebljavaju u servisnim i benzinskim stanicama
i za ručne tlakomjere navedene su u tablici 1.

Tablica 1.

|  |  |  |
| --- | --- | --- |
| Gornje granice | Najveće dopuštene pogrješke u MPa | |
| mjerenja, u MPa | kod prve ovjere | kod ponovne ovjere |
| do 0,4 | ± 0,008 | ± 0,01 |
| više od 0,4 do 1 | ± 0,016 | ± 0,02 |

Granice dopuštenih pogrješaka za tlakomjere na vozilima,
iskazane u postocima gornjih granica mjerenja jesu:

1. pri ispitivanju tipa                           ±
1,3%

2. kod prve ovjere                             ±
1,3%

3. kod redovne ovjere i u radu           ± 1,6%

4.
Postupak ispitivanja i ovjeravanja

**1. Potrebna oprema (etaloni):**

1. referentni (etalonski) manometar, mjernog područja od
najmanje 0-16 bar, razreda točnosti 0,2 za ovjeravanje tlakomjera za gume
kamionskih vozila

2. referentni (etalonski) manometar,
mjernog područja od najmanje 0-10 bar, razreda točnosti 0,2 za ovjeravanje
tlakomjera za gume osobnih vozila

3. priključno crijevo, prikladna
spojnica, ventili, spremnik i energetski priključak s komprimiranim zrakom.

**2. Provjera stanja manometra
i potrebne pneumatske opreme:**

*Provjerava se:*

2.1. Stanje i duljina nepropusnog
spojnog fleksibilnog crijeva od energetskog priključka s komprimiranim zrakom
do manometra.

2.2. Položaj kazaljke manometra bez priključenog
tlaka zraka.

2.3. Stanje kućišta i poklopca manometra.

2.4. Stanje kazaljke i skale za očitavanje tlaka.

**3. Provjera funkcionalnosti tlakomjera (uređaja) za gume:**

*Provjerava se:*

3.1. Funkcionalnost i nepropusnost priključaka na gumu
vozila.

3.2. Funkcionalnost ventila za dovod komprimiranog zraka do
gume vozila.

3.3. Reagiranje kazaljke manometra na promjenljiv tlak zraka.

**4. Ispitivanje točnosti manometra kod tlakomjera (uređaja) za
gume:**

4.1. Ispituje se točnost pokazivanja pomoću referentnog
(etalonskog) manometra i energetskog priključka s komprimiranim zrakom u
najmanje devet točaka mjerne ljestvice ispitivanog manometra i to sljedećim
redom 0 %, 25 %, 50 %, 75 %, 100 %, 75 %, 50 %, 25 %, i 0 % mjernog područja.

*Postupak ispitivanja:*

1. Provjeriti pokazivanje uređaja bez priključenog
tlaka. Po potrebi ugoditi ništicu.

2. Skinuti osigurač s referentnog (etalonskog)
manometra i priključiti odvajač kondenzata.

3. Priključiti referentni (etalonski) manometar na
ispitivani manometar.

4. Polagano pustiti zrak i usporediti pokazivanje
manometra u skladu s točkom 4.1. te dobivene rezultate unijeti u izvješće.

5. Odspojiti referentni (etalonski) manometar od
ispitivanog.

6. Skinuti odvajač kondenzata i montirati osigurač
na referentni manometar.

5.
Zapisi

1. O
izvršenom ispitivanju vodi se ispitno izvješće u koje se unose podaci o
rezultatima ispitivanja i ostali potrebni podaci.

2. Nakon
toga zaključujemo iz zapisanih podataka u izvješću o ispitivanju ima li mjerilo
iznose mjernih odmaka unutar ili izvan dopuštenih granica pogrešaka.

3. Ako manometar zadovoljava tj. ako su mjerni odmaci
unutar granica dopuštenih pogrješaka za odgovarajući razred točnosti
ispitivanog manometra i ako tlakomjer za gume je zadovoljio navedene prethodne
provjere, stavlja se na propisano mjesto na manometru godišnji ovjerni žig u
obliku naljepnice, stranci se izdaje izvješće o ispitivanju, a na zahtjev
stranke se izdaje propisno popunjena ovjernica.

4. Ako manometar ne zadovoljava tj. mjerni odmak ili
mjerni odmaci su veći od granica dopuštenih pogrješaka ili ako tlakomjer za
gume nije zadovoljio navedene prethodne provjere, stranci se izdaje izvješće o
ispitivanju u kojem mora pisati da predmetni tlakomjer za gume ne zadovoljava,
a na manometar se ne smije staviti godišnji ovjerni žig u obliku naljepnice. Na
zahtjev stranke mora se izdati rješenje o uskrati ovjere.

Prilog br. 3:

III.
TEHNIČKI I MJERITELJSKI ZAHTJEVI I POSTUPAK ISPITIVANJA I OVJERAVANJA
TLAKOMJERA ZA MJERENJE KRVNOG TLAKA

1.
Opći pojmovi i definicije

Pod tlakomjerima za mjerenje krvnog tlaka razumijevaju se
uređaji pomoću kojih se mjeri krvni tlak kod odraslih osoba, a čiji se mjerni
sklop (dio) sastoji od:

1. Manometra s tekućinom (živin tlakomjer), jer se kao tekućina
upotrebljava živa

2. Manometra s elastičnim mjernim elementom (manometar s cje­vastom
oprugom, manometar s spiralnom oprugom, manometar s elastičnom membranom,
manometar s elastičnom čahurom ili kapsulom i manometar s elastičnim šupljim
tijelom)

3. Elektroničkog mjernog sklopa s pokaznim uređajem.

2.
Tehnički i mjeriteljski zahtjevi

Tehnički i mjeriteljski zahtjevi za tlakomjere za gume
navedeni su u prilogu br. 1 točka 2. ovoga pravilnika.

3.
Granice dopuštene pogrješke

Granice dopuštene pogrješke pokazivanja manometra odnosno
elektroničkog mjernog sklopa za svaku vrijednost tlaka u mjernom području ne
smiju iznositi više od ± 0,5 kPa ili ± 3,75 mm Hg.

Mjerni odmaci (varijacije) pokazivanja manometra ne smiju
premašiti apsolutnu vrijednost najveće dopuštene pogrješke tj. 0,5 kPa ili 3,75
mm Hg.

Pri atmosferskom tlaku kazaljka manometra (odnosno pokazni
uređaj elektroničkoga mjernog sklopa) treba pokazivati ništicu ili biti u
granicama koje odgovaraju najvećoj dopuštenoj pogrješki.

Pri temperaturama između 15 °C i 25 °C najveće dopuštene
pogrješke ne smiju premašiti apsolutnu vrijednost granica dopuš­tene pogrješke
tj. 0,5 kPa ili 3,75 mm Hg.

4.
Postupak ispitivanja i ovjeravanja tlakomjera na živu

Pri prvom ovjeravanju i redovnom ovjeravanju tlakomjera na
živu može se upotrebljavati ova oprema i pribor:

a. etaloni tlaka s točnosti od
najmanje ± 0,25 %

b. spojni vodovi, trokraka
priključna spojnica i ostali priključni pribor koji je potreban za spajanje
etalona i mjerila

c. naprava za ispitivanje
nepropusnosti manžete

d. sat štoperica

Postupak i način rada pri prvom
ovjeravanju i redovnom ovjeravanju obuhvaća sljedeće:

4.1. Vanjski pregled

Vanjskim pregledom tlakomjera na živu vizualno se utvrđuje
jesu li ispunjeni svi uvjeti glede natpisa i oznaka, svojstava konstrukcije,
kao i jesu li uočljiva eventualna oštećenja ili nedostaci.

4.2. Provjere početne točke tj.
točke ništice razine žive

Tlakomjer na živu postavi se u
osnovni (uspravni) položaj za mjerenje. Ručni ili poluautomatski ventil
spremnika žive postavi se u položaj »otvoreno«, a tlakomjer se nagne za
približno 800 u desnu stranu (ako je spremnik žive smješten desno od
pokazne staklene cijevi sa živom) ili u lijevu stranu (ako je spremnik žive
smješten lijevo od pokazne staklene cijevi sa živom) kako je to prikazano na
slici 1 u prilogu 3 koji je sastavni dio ovoga pravil­nika. Kad se živa u
potpunosti vratila u spremnik, postavi se ručni ili poluautomatski ventil
spremnika žive u položaj »zatvoreno«. Tlakomjer se ponovno uspravi tj. dovede u
osnovni položaj, te ručni ili poluautomatski ventil spremnika žive postavi u
položaj »otvoreno«. Živa se tada pri uvjetima atmosferskog tlaka mora
zaustaviti na podjeljnoj crti ljestvice što označuje ništicu.

Ovaj postupak treba ponoviti barem 3
puta.

Ako se živa u najmanje tri uzastopna
mjerenja ne zaustavi na oznaci ništice, tada tlakomjer ne zadovoljava i ne
smije se ovjeriti.

Ako pri postupku provjere početne
točke tj. točke ništice razine žive dolazi do pojave uvlačenja mjehurića zraka
u mjernu cijev sa živom, tlakomjer ne zadovoljava i ne smije se ovjeriti.

4.3. Provjera granica dopuštenih pogrješaka (GDP) pokazivanja
tlakomjera

Sastoji se od provjere granica
dopuštenih pogrješaka (GDP) pokazivanja tlakomjera na živu za svaku vrijednost
tlaka (uzlazne i silazne vrijednosti) u najmanje 5 mjernih točaka mjernog
područja osim ništice, pri čemu granice dopuštene pogrješke ne smiju iznositi
više od ± 0,5 kPa odnosno ± 3,75 mm Hg (prema tablici 1). Mjerne točke moraju
biti ravnomjerno raspoređene kako je to prikazano u tablici 1.

if !supportEmptyParas endif

Tablica 1: Provjera
granica dopuštenih pogrješaka (GDP)

|  |  |  |  |  |  |  |  |
| --- | --- | --- | --- | --- | --- | --- | --- |
| kPa ili | 0 | 8 | 16 | 24 | 32 | 40 | Najveća dopuštena |
| mm Hg | 0 | 60 | 120 | 180 | 240 | 300 | pogrješka |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | ± 0,5 kPa ili ± 3,75 mm Hg |
| uzlazno | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| silazno | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |

Tlakomjer na živu potrebno je
obvezno spojiti na etalonski uređaj pomoću trokrake priključne spojnice kako je
to prikazano na slici 2. Na taj način se tlak zadaje u referentnim uvjetima putem
njegove ručne crpke i manžete etalonskom uređaju i samom tlakomjeru na živu.
Prema tome tlak se ne zadaje putem etalonskog uređaja već isključivo putem
ručne crpke samog tlakomjera na živu, čime se ostvaruju referentni uvjeti koji
vladaju pri uobičajenom mjerenju tlakomjera na živu.

Tlak se zatim stupnjevano podiže na
vrijednosti prikazane u tablici 1, a kad se primjerice na etalonskom uređaju
(ili tlakomjeru na živu) sukladno podjeli ljestvice točno namjesti vrijednost
na 8 kPa odnosno 60 mm Hg, očita se vrijednost tlaka na mjernoj ljestvici samog
tlakomjera na živu ili na etalonskom uređaju. Na taj se način za svaku odabranu
vrijednost iz tablice 1 (uzlazno i silazno) očitavaju odgovarajuće vrijednosti
na mjernoj ljestvici tlakomjera na živu.

Na osnovi tako dobivenih rezultata
utvrđuje se jesu li pogrješke za svaku zadanu pojedinačnu točku iz tablice 1 u
granicama dopustive pogrješke od ± 0,5 kPa odnosno ± 3,75 mm Hg, kao što je to
također navedeno u tablici 1.

Tlakomjer ne zadovoljava (pri
redovnom ovjeravanju) i ne smije se ovjeriti ako je u bilo kojoj mjernoj točki
navedenoj u tablici 1. došlo do većeg mjernog odmaka od najveće dopuštene
pogrješke koja iznosi ± 0,5 kPa odnosno ± 3,75 mm Hg.

Ako pri postupku provjere granica dopuštenih pogrješaka (GDP)
pokazivanja tlakomjera na živu dolazi do pojave uvlačenja mjehurića zraka u
mjernu cijev sa živom, tlakomjer ne zadovoljava i ne smije se ovjeriti.

*Ispitivanje nepropusnosti manžete*

Nepropusnost manžete tlakomjera za krvni tlak ispituje se
pomoću jednostavne naprave posebno izrađene u tu svrhu. Naprava je ustvari
čelični ili plastični cilindar koji se naziva »umjetna ruka« (mora izdržati
tlak od najmanje 60 kPa odnosno 450 mm Hg) učvršćen na podnožje i odgovarajućeg
prosječnog promjera ljudske ruke od oko 8 cm (u daljnjem tekstu »umjetna
ruka«).

Ispitivanje se sastoji od sljedećeg:

1. Gumena (plastična) cijev manžete odvoji se od
samog tlakomjera na živu.

2. Manžeta se navuče na »umjetnu ruku«.

3. Cijev manžete spoji se na izvor tlaka
etalonskog uređaja

4. U manžetu se natisne tlak od 300 mm Hg i cijeli
se sustav zabrtvi.

Ako ne dolazi do opadanja tlaka u sustavu većem od 4 mm
Hg/min, smatra se da manžeta ne propušta, tj. da je ispravna.

Tlakomjer na živu ne zadovoljava i ne smije se ovjeriti ako
dolazi do opadanja tlaka u sustavu većem od 4 mm Hg/min.

if !supportEmptyParas endif

![](dodatni/349746.gif)

if !supportEmptyParas endif

![](dodatni/349747.gif)

if !supportEmptyParas endif

Kad su dobiveni rezultati ispitivanja, pristupa se
ispunjavanju izvješća o ispitivanju.

Podaci o mjerilu, etalonu, izmjerenim veličinama i
odstupanjima mjerila kako uzlazno tako i silazno prema tablici 1, te mjernom
odmaku (varijaciji) unose se u izvješće o ispitivanju.

Nakon toga zaključujemo iz zapisanih podataka u izvješću o
ispitivanju da li mjerilo ima iznose mjernih odmaka unutar ili izvan dopuštenih
granica pogrješaka.

Ako tlakomjer na živu zadovoljava, tj. ako su mjerni odmaci
unutar granica dopuštenih pogrješaka, stavlja se na propisano mjesto na
tlakomjeru godišnji ovjerni žig u obliku naljepnice, stranci se izdaje izvješće
o ispitivanju, a na zahtjev stranke se izdaje izdaje propisnjena ovjernica.

Ako tlakomjer na živu ne zadovoljava, tj. mjerni odmak ili
mjerni odmaci su veći od granica dopuštenih pogrješaka, stranci se izdaje
izvješće o ispitivanju u kojem mora pisati da tlakomjer na živu ne zadovoljava,
a na njega se ne smije staviti godišnji ovjerni žig u obliku naljepnice. Na
zahtjev stranke mora se izdati rješenje o uskrati ovjere.

5.
Postupak ispitivanja i ovjeravanja tlakomjera za mjerenje krvnog tlaka s
elastičnim mjernim elementom

Postupak ovjeravanja tlakomjera za mjerenje
krvnog tlaka s elastičnim mjernim elementom provodi se gotovo na isti način
kako se provodi ovjeravanje tlakomjera na živu s time da se provode sljedeća
ispitivanja:

*1. Vanjski pregled*

Vanjskim pregledom tlakomjera na
živu vizualno se utvrđuje jesu li ispunjeni svi uvjeti glede natpisa i oznaka,
svojstava konstrukcije, kao i jesu li uočljiva eventualna oštećenja ili
nedostaci.

*2. Provjera granica dopuštenih
pogrešaka (GDP) pokazivanja tlakomjera za krvni tlak s elastičnim mjernim
elementom*

Provodi se na mjernom dijelu
tlakomjera, tj. manometru s elastičnim mjernim elementom tako da se manometar
odspoji od ostalog dijela uređaja i priključi na etalonski uređaj. Sastoji se
od provjere granica dopuštenih pogrješaka (GDP) pokazivanja manometra za svaku vrijednost
tlaka (uzlazne i silazne vrijednosti) u najmanje 5 mjernih točaka mjernog
područja osim ništice, pri čemu granice dopuštene pogreške ne smiju iznositi
više od ± 0,5 kPa odnosno ± 3,75 mm Hg (prema tablici 1). Mjerne točke moraju
biti ravnomjerno raspoređene kako je to prikazano u tablici 1.

Tlakomjer ne zadovoljava i ne smije
se ovjeriti ako je u bilo kojoj mjernoj točki navedenoj u tablici 1. došlo do
većeg mjernog odmaka od najveće dopuštene pogreške koja iznosi ± 0,5 kPa
odnosno ± 3,75 mm Hg.

*3. Ispitivanje nepropusnosti manžete*

Nepropusnost manžete tlakomjera za
krvni tlak ispituje se pomoću jednostavne naprave posebno izrađene u tu svrhu.
Naprava je ustvari čelični ili plastični cilindar koji se naziva »umjetna ruka«
(mora izdržati tlak od najmanje 60 kPa odnosno 450 mm Hg) učvršćen na podnožje
i odgovarajućeg prosječnog promjera ljudske ruke od oko 8 cm (u daljnjem tekstu
»umjetna ruka«).

Ispitivanje
se sastoji od sljedećeg:

a. gumena (plastična) cijev manžete odvoji se od
samog tlakomjera

b. manžeta se navuče na »umjetnu ruku«

c. cijev manžete spoji se na izvor tlaka
etalonskog uređaja

d. u manžetu se natisne tlak od 300 mm Hg i cijeli
se sustav zabrtvi.

Ako ne
dolazi do opadanja tlaka u sustavu većeg od 4 mm Hg/min, smatra se da manžeta
ne propušta, tj. da je ispravna.

Tlakomjer na
živu ne zadovoljava i ne smije se ovjeriti ako dolazi do opadanja tlaka u
sustavu većeg od 4 mm Hg/min.

Kad su
dobiveni rezultati ispitivanja, pristupa se ispunjavanju izvješća o
ispitivanju. Podaci o mjerilu, etalonu, izmjerenim veličinama i odstupanjima
mjerila kako uzlazno tako i silazno prema tablici 1, te mjernom odmaku
(varijaciji) unose se u izvješće o ispitivanju.

Nakon toga
zaključujemo iz zapisanih podataka u izvješću o ispitivanju ima li mjerilo
iznose mjernih odmaka unutar ili izvan dopuštenih granica pogrješaka.

Ako
tlakomjer s elastičnim mjernim elementom zadovoljava, tj. ako su mjerni odmaci
unutar granica dopuštenih pogrešaka, stav­lja se na propisano mjesto na
tlakomjeru godišnji ovjerni žig u obliku naljepnice, stranci se izdaje izvješće
o ispitivanju, a na zahtjev stranke se izdaje propisno popunjena ovjernica.

Ako tlakomjer s elastičnim mjernim
elementom ne zadovoljava, tj. mjerni odmak ili mjerni odmaci su veći od granica
dopuštenih pogrešaka, stranci se izdaje izvješće o ispitivanju u kojem mora
pisati da tlakomjer ne zadovoljava, a na njega se ne smije staviti godišnji
ovjerni žig u obliku naljepnice. Na zahtjev stranke mora se izdati rješenje o
uskrati ovjere.

6.
Postupak ispitivanja i ovjeravanja elektroničkih tlakomjera za krvni tlak

Ovjeravanja tlakomjera za mjerenje
krvnog tlaka s elektroničkim mjernim sklopom (u daljnjem tekstu: elektroničkih
tlakomjera za krvni tlak) sastoje se u provođenju sljedećih ispitivanja i
postupaka:

*1. Vanjski pregled*

Vanjskim pregledom elektroničkih
tlakomjera za krvni tlak vizualno se utvrđuje jesu li ispunjeni svi uvjeti
glede natpisa i oznaka, svojstava konstrukcije, kao i jesu li uočljiva
eventualna oštećenja ili nedostaci.

*2. Provjera granica dopuštenih
pogrješaka (GDP)*

Provodi se na mjernom dijelu
tlakomjera, tj. elektroničkom mjernom dijelu tako da se manžeta odspoji od
kućišta uređaja i priključi na etalonski uređaj. Sastoji se od provjere granica
dopuštenih pogrješaka (GDP) pokazivanja tlakomjera za svaku vrijednost tlaka
(uzlazne i silazne vrijednosti) u najmanje 5 mjernih točaka mjernog područja
osim ništice, pri čemu granice dopuštene pogrješke ne smiju iznositi više od ±
0,5 kPa odnosno ± 3,75 mm Hg (prema tablici 1). Mjerne točke moraju biti
ravnomjerno raspoređene kako je to prikazano u tablici 1.

Za
ispitivanje elektroničkog tlakomjera za mjerenje krvnog tlaka potrebno je prije
postupka ispitivanja odvojiti manžetu od samog uređaja. Kad je orukvica
odvojena vidi se spojno mjesto na poleđini uređaja za priključak crijeva na
etalon. Prije samog mjerenja potrebno je namjestiti tzv. »umjerni
(kalibracijski) kod«. Svaki proizvođač ima svoj »umjerni (kalibracijski) kod«,
koji je najčešće kombinacija pritiska na tipke »POWER« (»STOP«) i »MEM«
(»MEMORY«). Ako se ne zna »umjerni (kalibracijski) kod« ili ga se ne može
otkriti, potrebno je taj podatak zatražiti od proizvođača.

U nastavku
dajemo primjer za ulazak u »umjerni kod«:

a. skinuti poklopac kućišta baterija i izvaditi
barem jednu od baterija

b. odvojiti manžetu (orukvicu) od kućišta

c. pritisnuti i držati pritisnutim tipku oznake
»POWER« te ponovo staviti bateriju u kućište

d. na dnu ekrana se pojavljuje oznaka 00.

Nakon toga
nastavlja se s postupkom ispitivanja spajanjem etalona na tlakomjer (na mjesto
na kojem je bila spojena manžeta) i zadavanjem vanjskog tlaka prema propisanoj
proceduri za ispitivanje kako je to već navedeno kod tlakomjera s elastičnim
mjernim elementom.

Tlakomjer ne
zadovoljava i ne smije se ovjeriti ako je u bilo kojoj mjernoj točki navedenoj
u tablici 1. došlo do većeg mjernog odmaka od najveće dopuštene pogrješke koja
iznosi ± 0,5 kPa odnosno ± 3,75 mm Hg.

*3.
Ispitivanje nepropusnosti manžete*

Nepropusnost
manžete tlakomjera za krvni tlak ispituje se pomoću jednostavne naprave posebno
izrađene u tu svrhu. Naprava je ustvari čelični ili plastični cilindar koji se
naziva »umjetna ruka« (mora izdržati tlak od najmanje 60 kPa odnosno 450 mm Hg)
učvršćen na podnožje i odgovarajućeg prosječnog promjera ljudske ruke od oko 8
cm na dijelu ruke od lakta do ramena ili odgovarajućeg prosječnog promjera
zapešća, ako se mjerenje provodi pomoću elektroničkog tlakomjera za krvni tlak
koji mjeri na zapešću šake (u daljnjem tekstu »umjetna ruka«).

Ispitivanje se sastoji od sljedećeg:

a. gumena (plastična) cijev manžete odvoji se od
samog tlakomjera

b. manžeta se navuče na »umjetnu ruku«

c. cijev manžete spoji se na izvor tlaka
etalonskog uređaja

d. u manžetu se natisne tlak od 300 mm Hg i cijeli
se sustav zabrtvi.

Ako ne dolazi do opadanja tlaka u
sustavu većeg od 4 mm Hg/min, smatra se da manžeta ne propušta, tj. da je
ispravna.

Tlakomjer ne zadovoljava i ne smije
se ovjeriti ako dolazi do opadanja tlaka u sustavu većeg od 4 mm Hg/min.

Kad su dobiveni rezultati
ispitivanja, pristupa se ispunjavanju izvješća o ispitivanju. Podaci o mjerilu,
etalonu, izmjerenim veličinama i odstupanjima mjerila kako uzlazno tako i
silazno prema tablici 1, te mjernom odmaku (varijaciji) unose se u izvješće o
ispitivanju.

Nakon toga zaključujemo iz zapisanih
podataka u izvješću o ispitivanju ima li mjerilo iznose mjernih odmaka unutar
ili izvan dopuštenih granica pogrješaka.

Ako elektronički tlakomjer za krvni
tlak zadovoljava, tj. ako su mjerni odmaci unutar granica dopuštenih
pogrješaka, stavlja se na propisano mjesto na tlakomjeru godišnji ovjerni žig u
obliku naljepnice, stranci se izdaje izvješće o ispitivanju, a na zahtjev
stranke se izdaje propisno popunjena ovjernica.

Ako elektronički tlakomjer za krvni
tlak ne zadovoljava tj. mjerni odmak ili mjerni odmaci su veći od granica
dopuštenih pogrješaka, stranci se izdaje izvješće o ispitivanju u kojem mora
pisati da tlakomjer ne zadovoljava, a na njega se ne smije staviti godišnji
ovjerni žig u obliku naljepnice. Na zahtjev stranke mora se izdati rješenje o
uskrati ovjere.

if !supportEmptyParas endif

Prilog
pravilniku br. 4:

Izgled ispitnog
izvjeŠĆa za manometre (ogledni primjerak)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| LOGO OVLAŠTENE PRAVNE OSOBE  (OVLAŠTENOG SERVISA) | XXXXXX d.o.o., ulica br. ….., poštanski broj, mjesto  Tel./fax …./xxxx-xxx  E-mail: …..  Ovlaštena pravna osoba (Ovlašteni servis) br. YYY |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                IZVJEŠĆE
O ISPITIVANJU br.

Zahtjevatelj ispitivanja:                              XXXXX
d.o.o., Selska 22, Zagreb

*1. Podaci o
predmetu ispitivanja*

Manometar
(tip, model):                           Manometar
tip ZZZZ-YYY

Proizvođač:                                              WIKA

Tvornički
(serijski) broj.                            1234567

Mjerno
područje/nazivna veličina:              0-60
bar/160

Razred
točnosti:                                        1,0

*2. Mjerni
podaci*

Ispitivanje
provedeno prema:                    Pravilniku
o .....

(pravilnik
ili norma):

Vrsta
ispitivanja:                                       ispitivanje

Način
ispitivanja:                                       pojedinačno
ispitivanje

Temperatura
i tlak zraka:                           20,5
şC; 1020 hPa

*3. Podaci o etalonu*

Naziv etalona (tip, model):                        WIKA, r.t. 0,3

Tvornički ili serijski broj:                           12345

Etalon umjeren (ovjeren) od:                     XYZ, Laboratorij za...

Umjerni (ovjerni) žig etalona
vrijedi do:      31. 12. 2005.

*4. Rezultati ispitivanja*

|  |  |  |  |  |  |  |  |
| --- | --- | --- | --- | --- | --- | --- | --- |
| mjerne | tlak etalona | očitanje manometra | | srednja vrijed- | mjerni odmak | histereza | najveća dopu- |
| točke | pe | (uzlazno) | (silazno) | nost Msr |width=94 valign=top style='width:70.85pt;border-top:none;border-left:
none;border-bottom:solid windowtext .25pt;border-right:solid windowtext .25pt;
mso-border-left-alt:solid windowtext .25pt;padding:0cm 5.4pt 0cm 5.4pt'>

Mod

 h | štena pogrješka |
| if !supportEmptyParas endif | (bar)   pe | (bar)   M1 | (bar)  M2 | (bar)   (M1 + M2 ) / 2 | (bar)  Msr – pe | (bar)  M2 – M1 | (bar) |
| 1. | 0,00 | 0,0 | 0,0 | 0,0 | 0,0 | 0,0 | ± 0,6 bar |
| 2. | 12,00 | 11,6 | 11,8 | 11,7 | -0,3 | 0,2 | if !supportEmptyParas endif |
| 3. | 24,00 | 23,3 | 23,8 | 23,5 | -0,5 | 0,5 | if !supportEmptyParas endif |
| 4. | 36,00 | 35,8 | 36,0 | 35,9 | -0,1 | 0,2 | if !supportEmptyParas endif |
| 5. | 48,00 | 47,8 | 47,8 | 47,8 | -0,2 | 0,0 | if !supportEmptyParas endif |
| 6. | 60,00 | 60,0 | 60,0 | 60,0 | 0,0 | 0,0 | if !supportEmptyParas endif |
| 7. | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| 8. | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| 9. | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| 10. | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| 11. | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |

Najveća histereza iznosi:                           0,2
bar

Najveća pogrješka iznosi:                         -
0,2 bar

Najveća dopuštena pogrješka iznosi:         ± 0,6 bar

Broj ispitivanih manometara (istog tipa):    1

Broj manometara (čija je izmjerena

pogrješka veća od dopuštene):                 0

*5.
Mišljenje*

Ispitivani manometar zadovoljava propisane zahtjeve.

*6.
Ostali podaci*

Naljepnica:                                               ovjereno
br. XXX-YY/123

Datum ispitivanja:                                     21.
2. 2004.

Ispitivanje obavio:                                     Pero
Perić

Ovjerio (ovlašteni mjeritelj DZNM):          Ivica Ivić

Potpis i žig:

                                                                Kraj
izvješća o ispitivanju

if !supportEmptyParas endif

Prilog pravilniku br. 5:

Izgled ispitnog
izvjeŠĆa za tlakomjere za gume (ogledni primjerak)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| LOGO OVLAŠTENE PRAVNE OSOBE  (OVLAŠTENOG SERVISA) | XXXXXX d.o.o., ulica br. ….., poštanski broj, mjesto  Tel./fax …./xxxx-xxx  E-mail: …..  Ovlaštena pravna osoba (Ovlašteni servis) br. YYY |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

if !supportEmptyParas endif

                                                                IZVJEŠĆE
O ISPITIVANJU br.

Zahtjevatelj
ispitivanja:                              XXXXX
d.o.o., Selska 22, Zagreb

*1. Podaci o
predmetu ispitivanja*

Tlakomjer za
gume (tip, model):                Tlakomjer
za gume tip ZZZZ-YYY

Proizvođač:                                              XYZ

Tvornički
(serijski) broj.                            1234567

Mjerno
područje/nazivna veličina:              0-4
bar

Razred
točnosti:                                        1,0

*2. Mjerni podaci*

Ispitivanje
provedeno prema:                    Pravilniku
o .....

(pravilnik
ili norma):

Vrsta
ispitivanja:                                       ispitivanje

Način
ispitivanja:                                       pojedinačno
ispitivanje

Temperatura i
tlak zraka:                           20,5
şC; 1020 hPa

*3. Podaci o
etalonu*

Naziv'>Naziv
etalo, model):                        WIKA,
r.t. 0,2

Tvornički
ili serijski broj:                           12345

Etalon
umjeren (ovjeren) od:                     XYZ,
Laboratorij za...

Umjerni (ovjerni) žig etalona
vrijedi do:      31. 12. 2005.

if !supportEmptyParas endif

if !supportEmptyParas endif

*4. Rezultati ispitivanja*

|  |  |  |  |  |  |  |  |
| --- | --- | --- | --- | --- | --- | --- | --- |
| mjerne | tlak etalona | očitanje manometra | | srednja vrijed- | mjerni odmak | histereza | najveća dopu- |
| točke | pe | (uzlazno) | (silazno) | nost Msr | Mod | h | štena pogrješka |
| if !supportEmptyParas endif | (bar)   pe | (bar)   M1 | (bar)   M2 | (bar)   (M1 + M2 ) / 2 | (bar)   Msr – pe | (bar)   M2 – M1 | (bar) |
| 1. | 0,00 | 0,0 | 0,0 | 0,0 | 0,0 | 0,0 | ± 0,6 bar |
| 2. | 12,00 | 11,6 | 11,8 | 11,7 | -0,3 | 0,2 | if !supportEmptyParas endif |
| 3. | 24,00 | 23,3 | 23,8 | 23,5 | -0,5 | 0,5 | if !supportEmptyParas endif |
| 4. | 36,00 | 35,8 | 36,0 | 35,9 | -0,1 | 0,2 | if !supportEmptyParas endif |
| 5. | 48,00 | 47,8 | 47,8 | 47,8 | -0,2 | 0,0 | if !supportEmptyParas endif |
| 6. | 60,00 | 60,0 | 60,0 | 60,0 | 0,0 | 0,0 | if !supportEmptyParas endif |
| 7. | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| 8. | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| 9. | if !supportEmptyParas endif | if !supportEmptyParas endif > |width=64 valign=top style='width:48.3pt;border-top:none;border-left:none;
border-bottom:solid windowtext .25pt;border-right:solid windowtext .25pt;
mso-border-top-alt:solid windowtext .25pt;mso-border-left-alt:solid windowtext .25pt;
padding:0cm 5.4pt 0cm 5.4pt'>

if !supportEmptyParas endif

 if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| 10. | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| 11. | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |

if !supportEmptyParas endif

if !supportEmptyParas endif

Najveća
histereza iznosi:                           0,2
bar

Najveća pogrješka iznosi:                         - 0,2 bar

Najveća
dopuštena pogrješka iznosi:         ± 0,6
bar

*5. Mišljenje*

Ispitivani
manometar zadovoljava propisane zahtjeve.

*6. Ostali podaci*

Naljepnica:                                               ovjereno br.
XXX-YY/123

Datum ispitivanja:                                      21. 2.
2004.

Ispitivanje obavio:                                     Pero Perić

Ovjerio (ovlašteni mjeritelj DZNM):          Ivica Ivić

if !supportEmptyParas endif

Potpis i žig:

                                                                Kraj
izvješća o ispitivanju

if !supportEmptyParas endif

if !supportEmptyParas endif

Prilog
pravilniku br. 6:

Izgled ispitnog
izvjeŠĆa za tlakomjere za krvni tlak (ogledni primjerak)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| LOGO OVLAŠTENE PRAVNE OSOBE  (OVLAŠTENOG SERVISA) | XXXXXX d.o.o., ulica br. ….., poštanski broj, mjesto  Tel./fax …./xxxx-xxx  E-mail: …..  Ovlaštena pravna osoba (Ovlašteni servis) br. YYY |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

if !supportEmptyParas endif

                                                                IZVJEŠĆE
O ISPITIVANJU br.

Zahtjevatelj
ispitivanja:                              XXXXX
d.o.o., Selska 22, Zagreb

1. Podaci o predmetu ispitivanja

Tlakomjer za krvni tlak (tip, model):          tip ZZZZ-YYY

Proizvođač:                                              ABCDEF

Tvornički (serijski) broj.                            1234567

Mjerno područje:                                      0-300 mm
Hg

Razred
točnosti:

2. Mjerni podaci

Ispitivanje provedeno prema:                    Pravilniku o .....

(pravilnik ili norma):

Vrsta ispitivanja:                                       ispitivanje

Način ispitivanja:                                       pojedinačno
ispitivanje

Temperatura
i tlak zraka:                           20,5
şC; 1020 hPa

3. Podaci o etalonu

Naziv etalona (tip, model):                        ZZZZZZZ

Tvornički ili serijski broj:                           12345

Etalon umjeren (ovjeren) od:                     XYZ, Laboratorij...

Umjerni (ovjerni) žig etalona
vrijedi do:  31. 12. 2005.

if !supportEmptyParas endif

*4.
Rezultati mjerenja
if !supportLineBreakNewLine
endif*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| if !supportEmptyParas endif | Referetni tlak | Uzorak 1 | if !supportEmptyParas endif | Uzorak 2 | if !supportEmptyParas endif | Uzorak 3 | if !supportEmptyParas endif | Najveća dopuštena |
| if !supportEmptyParas endif | etalona | očitanje | pogrješka | očitanje | pogrješka | očitanje | pogrješka | pogrješka ± 3,75 mm Hg |
| if !supportEmptyParas endif | (mm Hg) | (mm Hg) | (mm Hg) | (mm Hg) | (mm Hg) | (mm Hg) | (mm Hg) | if !supportEmptyParas endif |
| if !supportEmptyParas endif | 0 | 0 | 0 | 0 | 0 | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | 60 | 60,8 | -0,8 | 58,2 | +1,8 | if !supportEmptyParas endif | if !supportEmptyParas endif | if !supportEmptyParas endif |
| Uzlazno | 120 | 121,5 | -1,5 | 122,9 | -2,9 | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | 180 | 181,8 | -1,8 | 177,3 | +2,7 | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | 240 | 241,3 | -1,3 | 242,6 | -2,6 | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | 300 | 298,4 | +1,6 | 297,2 | +2,8 | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | 300 | 298,4 | +1,6 | 297,2 | +2,8 | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | 240 | 239,7 | +0,3 | 243,0 | -3,0 |  | if !supportEmptyParas endif | if !supportEmptyParas endif |
| if !supportEmptyParas endif | 180 | 179,2 | +0,8 | 177,2 | +2,8 | if !supportEmptyParas endif | if !supportEmptyParas endif | if !supportEmptyParas endif |
| Silazno | 120 | 122,4 | -2,4 | 123,4 | -3,4 | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | 60 | 59,5 | +0,5 | 62,7 | -2,7 | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | 0 | 0 | 0 | /o:p> | 0 | if !supportEmptyParas endif | if !supportEmptyParas endif | if !supportEmptyParas endif |

if !supportEmptyParas endif

Broj
tlakomjera (čija je izmjerena

pogrješka
veća od dopuštene):                  –

*5. Ocjena ispitivanja*

(zadovoljava
ili ne zadovoljava):                zadovoljava

Broj
tlakomjera koji ne zadovoljavaju:       –

Datum ispitivanja:                                      1. 7.
2004.

Ispitivanje obavio:

(potpis ispitivača)

                                                                Kraj
izvješća o ispitivanju

if !supportEmptyParas endif

if !supportEmptyParas endif

Pravilnik, NN 142/2004-2517
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)